བརྒྱད་པ།མིང་འབོད་ཚུལ་ཐད་ཕྱོགས་གཞན་དག་དང་འདྲ་བའི་གུས་ཞབས་མཚོན་པའི་ཚིག་དང་ཞེ་སའི་འབོད་ཚུལ་མང་བོ་ཡོད་པ་ན་མཚན་ངོ་མའི་རྗེས་སུ་རིན་པོ་ཆེ་ཞེས་སྦྱར་ནས་འབོད་པ་དང༌།དེ་སྔའི་སྐུ་དྲག་རྣམས་ལ་སྐུ་ངོ་དང༌།ལྕམ།སྲས་དང་སྲས་མོ།དེ་མིན་གུས་པར་འོས་པའི་སེར་སྐྱ་གང་རུང་ལ་སྐུ་ཞབས་ཟེར་བ་སོགས་མིང་ལ་སྦྱར་ནས་འབོད་ཀྱི་ཡོད།ལགས་ཞེས་པའི་ཚིག་ནི་སྐྱེ་བོ་ཕོ་མོ་རྒན་གཞོན་སུ་ལའང་བེད་སྤྱོད་ཆོག་པའི་ཞེ་སའི་འབོད་ཚུལ་ཞིག་ཡིན།གཞན་ཡང་བོད་སྐད་ལ་སྐད་རིགས་གཞན་ལས་ལྷག་པའི་གུས་པ་མཚོན་པའི་ཞེ་ས་ཧ་ཅང་ཕུན་སུམ་ཚོགས་པོ་ཡོད་པས་མིའི་འཚོ་བའི་ཁྲོད་དུ་སྤྱོད་པའི་མིང་ཚིག་མང་བོར་མཐོ་དམར་གཞིགས་ནས་བེད་སྤྱོད་བྱ་རྒྱུའི་ཚིག་མི་འདྲ་བ་བརྗོད་ཀྱིས་མི་ལངས་པ་ཡོད་དོ།།